**Izvješće o međunarodnoj suradnji za 2011. godinu.**

U prosincu 2010. osnovano je Povjerenstvo za međunarodnu suradnju HUROŠ-a u sastavu :

1. Nikica Mihaljević,  OŠ  dr. Ante Starčevića , Zagreb
2 .Biserka Matić-Roško,  OŠ Horvati, Zagreb
3. Jasmina Hamer,  OŠ Tina Ujevića, Zagreb
4. Nada Šimić, OŠ Trnjanska, Zagreb
5. Terezija Šalamon, OŠ Veliku Bukovec, Veliki Bukovec,
6. Sanjica Samac,  OŠ Vladimira Nazora, Virovitica
7. Biserka Špiljak, OŠ Viktora Kovačića, Hum na Sutli

Voditelj povjerenstva: Biserka Matić-Roško, OŠ Horvati, Zagreb

Na inicijativu predsjednika i predsjedništva HUROŠ-a , a u cilju uspostavljanja međunarodne suradnje, u studenom 2010. predana je prijava za članstvo u European School Heads Association (ESHA). ESHA je asocijacija udruga ravnatelja osnovnih i srednjih škola, osnovana 1988. godine. Članstvo ESHA-e danas okuplja 35 asocijacija iz 23 države sa više od 85 000 ravnatelja iz cijele Europe. Predsjednik udruge je gosp. Ton Duif. U prvih 20 godina velika je pažnja posvećena raznim odlukama i događanjima vezanih za pitanja autonomije, kvalitete i inkluzije.U 2010. godini odlučeno je da se interes usmjeri na rukovođenje školama, stvaranje zajednice ravnatelja i promoviranje peer learninga. ESHA je pozvala sve zainteresirane udruge da se pridruže nastojanjima za uspostavljanjem zajednice školskih rukovoditelja.

Tijekom 2011. godine ESHA je održala dva radna sastanka predstavnika udruga (GA meeting):

* prvi je održan u Amsterdamu 01.-02.04.2011.
* drugi je održan u Bruggeu 27.-29.10.2011.

Na sastancima se raspravljalo (plenarno i u radionicama) o temama koje su zajedničke školama u svim zemljama: autonomiji škola, vrednovanju , stilovima rukovođenja, web stranici udruge, zajedničkim projektima ...etc.

Predsjednik ESHA-e g. Ton Duif i članovi predsjedništva izrazili su veliko zadovoljstvo radi pristupanja HUROŠ-a europskoj udruzi ravnatelja.

Svim članicama ESHA-e preporučeno je da se što češće informiraju o aktivnostima na stranici [www.esha.org](http://www.esha.org). a svim ravnateljima savjetuje se pretplata na ESHA magazin koji izlazi deset puta godišnje. Pretplata je besplatna, a potrebno je samo upisati ime i prezime, e-mail adresu i državu. Dogovoreno je da se link na web stranicu i ESHA magazin postavi na web stranice svih udruga. ESHA poziva sve ravnatelje na suradnju i sudjelovanje u izradi časopisa (članci, rasprave). Sve upute nalaze se na web stranici.

Svake dvije godine ESHA održava međunarodnu konferenciju. Tako će se od 29.-31.10.2012. održati konferencija „Connecting Leadeship“u Edinburgu. Sve dodatne informacije i rezervacije smještaja- [www.esha2012scotland.com](http://www.esha2012scotland.com)

Na međunarodnoj konferenciji u Dubrovniku od 24.-26.10.2011. po prvi puta sudjelovao je i predstavnik ESHA-e, g.Chris Harison.

Možemo zaključiti da smo pristupanjem međunarodnoj zajednici školskih ravnatelja dobili veliku stručnu podršku u svom radu i razvijanju kompetencija za uspješno rukovođenje. Naša udruga ovom suradnjom dobila je europsku dimenziju i mogućnost da članovi ravnopravno sudjeluju u radu i raspravama o raznim pitanjima i politikama vezanim obrazovanje i leadership.

Voditeljica povjerenstva:

Zagreb, prosinac 2011. Biserka Matić-Roško